โบรกเชียร์ซื้อ BDMS เคาะเป้า 36 บ. คาดกำไรปี 66 แตะ 1.3 หมื่นล้าน
โบรกเชียร์ซื้อ BDMS เคาะเป้า 36 บ. ชี้ “รายได้-กำไร” ปี 66-67 โตแกร่ง รับกลุ่มคนไข้ที่เป็น Non-COVID เริ่มเข้าสู่ภาวะปกติ
โบรกเชียร์ซื้อ BDMS เคาะเป้า 36 บ. ชี้ “รายได้-กำไร” ปี 66-67 โตแกร่ง รับกลุ่มคนไข้ที่เป็น Non-COVID เริ่มเข้าสู่ภาวะปกติ
28 ธ.ค. 2565

บริษัท หลักทรัพย์ เอเอสแอล จำกัด ระบุในบทวิเคราะห์วันนี้ (28 ธ.ค. 65) ประเมินยังแนวโน้มสำหรับ บริษัท กรุงเทพดุสิตเวชการ จำกัด(มหาชน) หรือ BDMS ว่ารายได้ไตรมาส 4/65 อยู่ที่ 2.23 หมื่นล้านบาท (ลดลง 5.9% จากไตรมาสก่อน และเพิ่มขึ้น 3.3% เมื่อเทียบกับงวดเดียวกันของปีก่อน เนื่องจากผลของ seasonal ในช่วงไตรมาส 3 ที่เป็น high season การเปิดประเทศ
รวมถึงปัจจัยหนุน ด้านวีซ่า Medical Treatment ระยะ 1 ปี สามารถดึงชาวต่างชาติที่มีศักยภาพและมีกาลังใช้จ่ายด้านการรักษาพยาบาลเข้าสู่ประเทศไทย โดยกลุ่มลูกค้าต่างชาติกลับมาใกล้เคียงปกติแล้วกว่า 90% ส่งผลให้เราประมาณกำไรสุทธิเท่ากับ 2.66 พันล้านบาท (ลดลง 21.4% จากไตรมาสก่อน และเพิ่มขึ้น 1.0% เมื่อเทียบกับงวดเดียวของปีก่อน
สำหรับแนวโน้มปี 66 ประมาณการรายได้อยู่ที่ 9.74 หมื่นล้าน คิดเป็นการเติบโตที่ 7.4% และปี 67 อยู่ที่ 10.25 หมื่นล้าน คิดเป็นการเติบโตที่ 5.2% นอกจากนี้ ประมาณปี 66 กำไรสุทธิ 1.26 หมื่นล้าน คิดเป็นการเติบโตที่ 4.4%  และปี 67 คาดมีกำไรสุทธิ 1.33 หมื่นล้าน คิดเป็นการเติบโตที่ 5.2%
โดยผลประกอบการเติบโตแกร่ง เนื่องจากมองว่าระดับคนเข้าสู่ภาวะปกติแล้ว การมี Excellent Center มากขึ้นจะช่วยเพิ่มกลุ่มลูกค้าที่มีศักยภาพทั้งคนไทยและต่างชาติ ประกอบกับมีกลุ่มลูกค้าต่างชาติใหม่อย่างซาอุดีอาระเบีย และกลุ่ม CLMV ที่เพิ่มขึ้นจะช่วยหนุน และกระจายพอร์ตรายได้มากขึ้น ด้านต้นทุนการจัดซื้อและค่าบุคลากรที่เพิ่มขึ้น ไม่กระทบมากนักเนื่องจากยังสามารถปรับราคาได้
ทั้งนี้ แนะนำ “ซื้อ” ราคาเป้าหมาย 36.00 บาท อิงวิธี DCF ที่ WACC เท่ากับ 7.05% มุมมองบวกต่อรายได้และกำไรสุทธิในปี 2565-2567 กลุ่มคนไข้ที่เป็น Non-COVID เริ่มเข้าสู่ภาวะปกติ โดยเฉพาะอย่ายิ่งในกลุ่มคนไข้ต่างชาติทั้ง expat และ fly-in ซึ่งคนไข้กลุ่มประเทศเดิมกลับมา มีกลุ่มลูกค้าใหม่ อย่างซาอุดีอาระเบีย และกลุ่ม CLMV
 